Ny målmand, forstærkninger fra USA og forstærkninger fra Canada. Der er gang i spillerhandlerne hos Aalborg Pirates. Nu har de så forlænget konktrakterne med fem af deres egne unge talenter. Det skriver Aalborg Pirates i en pressemeddelelse. Det drejer sig om tvillingebrødrene Emil og Frederik Marcussen samt Mads Falbor. De tre har endnu ikke helt slået igennem for Aalborg Pirates hold i Metalligaen. Derudover har de også forlænget kontrakter med to af de mere etablerede talenter. Det drejer sig om Lasse Bo Knudsen og Tobias Ladehoff. Begge har forlænget deres kontrakter med endnu et år. Aalborg Pirates skriver følgende i deres pressemeddelelse: - Der er kommet en del nye spillere til Aalborg Pirates på det seneste, men ungdommen og den røde tråd er til stadighed en meget vigtig faktor i den nuværende og fremtidige strategi.

Opsummering:
Aalborg Pirates har hentet en del nye spillere på det seneste. Nu har de forlænget kontrakter med tre talenter fra egne rækker.